ผบ.ทบ.ย้ำเสริมกำลังคุมเข้มชายแดนเมียนมา ป้องกันการลักลอบเข้าเมืองและป้องกันการแพร่ระบาดโควิด เผยการเตรียมที่พักพิงให้ผู้อพยพตามแนวชายแดนเป็นเรื่องปกติ
พลเอก? ?ณรงค์พันธ์? จิตต์แก้วแท้? ผู้บัญชาการทหารบก? เปิดเผยว่า ได้สั่งเพิ่มกำลังพล? 4 กองร้อย และเครื่องมือตามพื้นที่ชายแดนที่ติดกับประเทศเมียนมา เพื่อป้องกันคนลักลอบเข้าประเทศโดยผิดกฎหมาย? ย้ำว่า ปัญหาภายในประเทศเมียนมาเป็นเรื่องภายในประเทศ? ซึ่งการเตรียมที่พักพิงให้ผู้อพยพตามแนวชายแดน ถือเป็นเรื่องปกติ? แต่สถานการณ์ในเมียนมาขณะนี้ยังไม่ถึงจุดนั้น ดังนั้นจึงต้องทุ่มทรัพยากรทุกอย่าง?ในการสกัดกั้นและรักษาผลประโยชน์ของประเทศชาติ เพราะขณะนี้?สถานการณ์โควิดในไทยดีขึ้น? เชื่อว่าทุกคนคงไม่อยากให้เกิดการแพร่ระบาดของโรคโควิดระลอก 3?ขึ้นอีก        ผู้บัญชาการทหารบก ยังกล่าวว่า วัคซีนล็อตแรกในส่วนของกองทัพบก ได้ฉีดให้บุคลากรทางการแพทย์ ที่ทำหน้าที่ตามด่านติดกับจังหวัดสมุทรสาคร?เป็นหลัก? ขณะนี้ได้ฉีดเกือบครบโดสที่ได้รับมาแล้ว? และไม่มีรายงานถึงอาการหรือผลกระทบจากวัคซีน พร้อมยอมรับว่า? มีแนวคิดหากมีวัคซีนขายทั่วไป อยากซื้อเพื่อฉีดให้เจ้าหน้าที่ที่ไม่ใช่กำลังพล? ที่ทำงานที่สนามกอล์ฟของกองทัพบก และโรงแรมที่เป็นสวัสดิการ เพื่อความปลอดภัยและเพิ่มความเชื่อมั่นให้กับผู้ที่มาใช้บริการ อย่างไรก็ตาม?เรื่องวัคซีนขึ้นอยู่กับแนวทางของ ศบค.กองทัพบก? พร้อมปฎิบัติไม่มีปัญหา